89. ΑΠΟΦΑΣΗ ΠΡΩΘΥΠΟΥΡΓΟΥ Αριθ. 1430 της 15/15 Σεπτ. 1995 (ΦΕΚ Β΄809) Σύσταση – Μετατροπή – Κατάργηση Θέσεων Αναπληρωτών Υπουργών και Υφυπουργών. Α. Συνιστούμε: α) 2 θέσεις Αναπληρωτών Υπουργών στο Υπουργείο Εσωτερικών, Δημόσιας Διοίκησης και Αποκέντρωσης και μία (1) θέση, Αναπληρωτή Υπουργού στο Υπουργείο Μεταφορών και Επικοινωνιών. Με την 133/22-22 Ιαν. 1996 (ΦΕΚ Β΄52) απ. Πρωθυπουργού, μετατράπηκαν οι ως άνω δύο θέσεις Αναπληρωτών Υπουργών στο Υπουργείο Εσωτερικών, Δημόσιας Διοίκησης και Αποκέντρωσης, σε θέσεις Υφυπουργών. β)Ανά 2 θέσέις Υφυπουργών στα Υπουργεία: - Εργασίας και Κοινωνικών Ασφαλίσεων και - Υγείας και Πρόνοιας. Β. Μετατρέπουμε μία (1) θέση Αναπληρωτή Υπουργού σε θέση Υφυπουργού στο Υπουργείο Βιομηχανίας, Ενέργειας και Τεχνολογίας. Γ. Θέσεις Αναπληρωτών Υπουργών ή Υφυπουργών που είχαν συσταθεί στα Υπουργεία Προεδρίας της Κυβέρνησης, Εσωτερικών, Εργασίας και Υγείας, Πρόνοιας και Κοινωνικών Ασφαλίσεων με το Νόμ. 1558/1985 ή με αποφάσεις μας καταργούνται. Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως. 